NORAKSTS

|  |  |
| --- | --- |
| 17.03.2016. | Nr.3/9 |

**JELGAVAS PILSĒTAS PAŠVALDĪBAS IESTĀDES “SPORTA SERVISA CENTRS” PAMATLĪDZEKĻA - TEHNISKĀ PROJEKTA IZSLĒGŠANA NO BILANCES**

(ziņo I.Škutāne)

**Atklāti balsojot ar 14 balsīm PAR –** I.Jakovels, S.Šalājevs, J.Bacāns, V.Grigorjevs, V.Ļevčenoks, R.Vectirāne, A.Garančs, A.Rāviņš, D.Olte, A.Rublis, A.Tomašūns, M.Buškevics, J.Strods, R.Šlegelmilhs, **PRET-** nav, **ATTURAS** – nav,

Saskaņā ar likuma „Par pašvaldībām” 21.panta pirmo daļu, Ministru kabineta 2009.gada 15.decembra noteikumiem Nr.1486 “Kārtība, kādā budžeta iestādes kārto grāmatvedības uzskaiti”, Jelgavas pilsētas pašvaldības iestādes “Sporta servisa centrs” 2016.gada 29.februāra iesniegumu par to, ka tehniskā projekta stadionam Mātera ielā 44, kas iegādāts 2007.gada 23.novembrī un akceptēts Jelgavas pilsētas būvvaldē 2008.gadā (turpmāk – tehniskais projekts), realizācija netika uzsākta un kopš tā atkārtotas akceptēšanas 2010.gada 17.jūnijā ir pagājuši vairāk kā divi gadi, un ir beidzies tehniskā projekta derīguma termiņš, kā rezultātā nav iespējams nodrošināt Ministru kabineta 2014.gada 19.augusta noteikumu Nr.500 “Vispārīgie būvnoteikumi” 168.3.apakšpunkta nosacījumu izpildi būvatļaujas saņemšanai,

**JELGAVAS PILSĒTAS DOME NOLEMJ:**

Izslēgt no Jelgavas pilsētas pašvaldības iestādes “Sporta servisa centrs” bilances (konts 1242 “Nepabeigtā būvniecība”) pamatlīdzekli – tehnisko projektu stadionam Mātera ielā 44 ar iegādes vērtību 88 828,75 *euro* (astoņdesmit astoņi tūkstoši astoņi simti divdesmit astoņi *euro* un 75 *centi*).

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2016.gada 17.martā